Alianza por Chile

Alianza por Chile eller kort bare La Alianza (norsk: Alliansen for Chile eller bare Alliansen) er en sentrum-høyre-koalisjon av politiske partier i Chile. De viktigste partiene i alliansen er Renovación Nacional (Nasjonal fornyelse)  og Unión Democrática Independiente (Den uavhengige demokratiske union). Alliansen ble grunnlagt i 1989 etter at Augusto Pinochets regime tillot politiske partier. Den har eksistert under skiftende navn: Democracia y Progreso (1989–1992), Participación y Progreso (1992–1993), Unión por el Progreso (1993–1996) og Unión por Chile (1996–2000).

Etter overgangen til demokrati i Chile i 1990 har sentrum-venstre-koalisjonen Concertación de Partidos por la Democracia dominert landets politikk og Alianza por Chile har vært i opposisjon. Ved presidentvalget i 2009–2010 stilte alliansen til valg under navnet Coalición por el Cambio (Koalisjon for forandring) og hadde Sebastián Piñera som presidentkandidat.

Referanser

Kategori:Politiske partier i Chile
Kategori:Politiske partier etablert i 1989
Kategori:1989 i Chile
Kategori:Politiske partier nedlagt i 2015
Kategori:2015 i Chile